Tilbage til Indhold

# Trådløs netværksoversigt: Intel(R) PRO/Wireless 2915ABG Network Connection - Brugervejledning

## Om trådløs netværksteknologi

- Valg af et trådløst netværk
- Konfigurere et trådløst netværk
- Identificering af et trådløst netværk

Et trådløst netværk forbinder computere uden brug af netværkskabler. Computere anvender radiokommunikation til at sende data til hinanden. Du kan kommunikere direkte med andre trådløse computere eller oprette forbindelse til et eksisterende netværk via et trådløst adgangspunkt. Når du definerer din trådløse adapter, vælger du funktionsmåden for den type trådløst netværk, du ønsker. Du kan bruge din Intel(R) PRO/Wireless Network Connection-adapter til at oprette forbindelse til tilsvarende trådløse enheder, som overholder standarden 802.11 for trådløse netværk.

## Vælge en trådløs netværksfunktion

Trådløse netværk kan fungere med eller uden adgangspunkter, afhængigt af antallet af brugere på netværket. Infrastrukturfunktionen anvender adgangspunkter for at trådløse computere kan sende og modtage oplysninger. Trådløse computere transmitterer til adgangspunktet, adgangspunktet modtager oplysningerne og videresender dem til andre computere. Adgangspunktet kan også have forbindelse til et kabelført netværk eller til Internettet. Flere adgangspunkter kan arbejde sammen for at give dækning over et stort område.

Enhed til enhed-funktion, kaldes også Ad Hoc-funktion, fungerer uden adgangspunkter og gør det muligt for trådløse computere at sende oplysninger direkte til andre trådløse computere. Du kan bruge enhed-til-enhed-funktionen til at oprette computernetværk hjemme eller i det mindre kontor eller til opsætning af et midlertidigt trådløst netværk til et møde.

## Konfigurere et trådløst netværk

Der er tre grundlæggende komponenter, der skal konfigureres til et 802.11 trådløst netværk, så det kører korrekt:

- Netværksnavn - Hvert trådløst netværk anvender et entydigt Netværksnavn til at identificere netværket. Dette navn kaldes en SSID (Service Set Identifier). Når du definerer den trådløse adapter, skal du angive SSID. Hvis du vil oprette forbindelse til et eksisterende netværk, skal du bruge navnet på dette netværk. Hvis du opretter dit eget netværk, kan du opfinde dit eget navn og bruge det på hver computer. Navnet kan være op til 32 tegn langt og indeholde bogstaver og tal.
- Profiler - Når du opsætter din computer til at have forbindelse med et trådløst netværk, opretter Intel(R)PROSet/Wireless en profil for de trådløse indstillinger, som du angiver. Hvis du vil oprette forbindelse til et andet netværk, kan du scanne for eksisterende netværk og oprette en midlertidig forbindelse eller oprette en ny profil for dette netværk. Når du opretter profiler, opretter din computer automatisk forbindelse, når du skifter lokationer.
- Sikkerhed - 802.11b trådløse netværk anvender kryptering som hjælp til at beskytte dine data. Den tilsvarende fortrolighed på kabelførte netværk WEP (Wired equivalent privacy) anvender 64-bit eller 128-bit fælles krypteringsnøgle til at kode data. Før en computer transmitterer data, koder den data ved hjælp af den hemmelige krypteringsnøgle. Den modtagende computer anvender den samme nøgle til afkodning af data. Hvis du opretter forbindelse til et eksisterende netværk, skal du bruge den krypteringsnøgle, som administratoren af det trådløse netværk har udleveret. Hvis du opretter dit eget netværk, kan du opfinde din egen nøgle og bruge den på hver computer.

## Identificering af et trådløst netværk

Afhængigt af størrelsen og komponenterne i et trådløst netværk er der mange måder at identificere et trådløst netværk på:

- Netværksnavn eller SSID (Service Set Identifier) - Identificerer et trådløst netværk. Alle trådløse enheder på netværket skal anvende den samme SSID.
- ESSID (Extended Service Set Identifier) - Et specialtilfælde af SSID, som anvendes til at identificere et trådløst netværk, der indeholder adgangspunkter.
- IBSSID (Independent Basic Service Set Identifier) - Et specialtilfælde af SSID, som anvendes til at identificere et trådløst netværk af computere, der kommunikerer direkte med hinanden uden brug af et adgangspunkt.
- BSSID (Basic Service Set Identifier) - En entydig identifikation for hver trådløs enhed. BSSID er Ethernet MAC-adressen for enheden.
- Broadcast SSID - Et adgangspunkt kan svare computere ved at sende probe-pakker med Broadcast SSID'en. Hvis denne funktion er aktiveret for adgangspunktet, kan enhver trådløs bruger blive tilknyttet adgangspunktet ved at anvende en tom (null) SSID.

Tilbage til indholdsfortegnelsen