Tilbake til Innhold

# Oversikt over trådløse nettverk: Brukerhåndbok for Intel(R) PRO/Wireless 2915ABG trådløs nettverksforbindelse

## Om Trådløs nettverksteknologi

- Velge et trådløst nettverk
- Konfigurere et trådløst nettverk
- Identifisere et trådløst nettverk

Et trådløst nettverk kobler sammen datamaskiner uten bruk av nettverkskabler. Datamaskiner bruker radiokommunikasjon for å sende data mellom hverandre. Du kan kommunisere direkte med andre trådløse datamaskiner eller koble deg til et eksisterende nettverk gjennom et trådløst tilgangspunkt. Når du innstiller trådløskortet ditt, velger du den driftsmodusen for den type trådløst nettverk du vil ha. Du kan bruk ditt Intel(R) PRO/Wireless-nettverkstilkoblingskort for å koble til andre tilsvarende trådløse enheter som 802.11-standarden for trådløst nettverksvirksomhet.

## Velge en trådløs nettverksmodus

Trådløse nettverk kan virke med eller uten tilgangspunkter, avhengig av antallet brukere i nettverket. Infrastrukturmodus bruker tilgangspunkter for å tillate datamaskiner å sende og motta informasjon. Trådløse datamaskiner sender til tilgangspunktet, tilgangspunktet mottar informasjonen og kringkaster dem videre til andre datamaskiner. Tilgangspunktet kan også koble til et fastnettverkt eller til Internett. Flere tilgangspunkter kan jobbe sammen for å gi dekning over et stort område.

Enhet-til-enhet-modus, også kalt Ad Hoc-modus, jobber uten tilgangspunkter og tillater trådløse datamaskiner å sende informasjon direkte til andre trådløse datamaskiner. Du kan bruke enhet-til-enhet-modus til å opprette et nettverk av datamaskiner hjemme eller på et lite kontor, eller til å sette opp et midlertidig trådløst nettverk til et møte.

## Konfigurere et trådløst nettverk

Det finnes tre grunnleggende komponenter som må konfigureres for at et 802.11-trådløsnettverk skal virke ordentlig:

- Nettverksnavn—Hvert trådløsnettverk bruker et unikt Nettverksnavn for å identifisere nettverket. Dette navnet kalles Service Set Identifier (SSID). Når du setter opp trådløskortet ditt, angir du SSID-en. Hvis du vil koble til et eksisterende nettverk, må du bruke navnet til det nettverket. Hvis du setter opp ditt eget nettverk, kan du finne på ditt eget navn og bruke det på hver datamaskin. Navnet kan være på inntil 32 tegn og inneholde bokstaver og tall.
- Profiler—Når du setter opp datamaskinen din til å få tilgang til et trådløst nettverk, oppretter Intel(R)PROSet/Wireless en profil for de trådløsinnstillingene du angir. Hvis du vil koble til et annet nettverk, kan du skanne etter eksisterende nettverk og gjøre en midlertidig tilkobling eller opprette en ny profil for det nettverket. Etter at du oppretter profiler, vil datamaskinen automatisk koble til når du endrer lokalitieter.
- Sikkerhet—802.11b-trådløsnettverk bruker kryptering for å beskytte data. Wired equivalent privacy (WEP) bruker en 64-bits eller en 128-bits delt krypteringsnøkkel for å kode data. Før en datamaskin sender data, koder den dataene ved hjelp av den hemmelige krypteringsnøkkelen. Den mottakende datamaskinen bruker den samme nøkkelen for å avkode dataene. Hvis du kobler til et eksisterende nettverk, skal du bruke krypteringsnøkkelen som administratoren av nettverket har gitt deg. Hvis du setter opp ditt eget nettverk, kan du finne på din egen nøkkel og bruke den på hver datamaskin.

## Identifisere et trådløst nettverk

Avhengig av størrelsen og komponentene i et trådløst nettverk, er det mange måter å identifisere et trådløstnettverk på:

- Nettverksnavnet eller Service Set Identifier (SSID)—Identifiserer et trådløstnettverk. Alle trådløse enheter på nettverket må bruke samme SSID.
- Extended Service Set Identifier (ESSID)—En spesiell type SSID som brukes for å identifisre et trådløst nettverkt som har tilgangspunkter.
- Independent Basic Service Set Identifier (IBSSID)—En spesiell type SSID som brukes for å identifisere et nettverk av trådløse datamaskiner som er konfigurert for å kommunisere direkte med hverandre uten å bruke et tilgangspunkt.
- Basic Service Set Identifier (BSSID)—En unik identifiserer for hver trådløsenhet. BSSID er Ethernet MAC-adressen til enheten.
- Broadcast SSID—Et tilgangspunkt kan gi svar til datamaskiner som sender testpakker med kringkastings-SSID-en. Hvis denne funksjonen er aktivert på tilgangspunktet, kan alle trådløsbrukere knytte seg til tilgangspunktet ved å bruke en tom (null) SSID.

Tilbake til innhold s